Veðurvaktin : Aftakaveður gengur yfir landið Ritstjórn skrifar 10. desember 2019 07:15 Veðurstofan spáir norðan 23 - 30 m / s víða og 33 - 38 m / s sunnan Vatnajökuls en dregur úr vindi Vestanlands í dag . Snjókoma á Norður - og Austurlandi , annars úrkomulítið . Hiti um eða undir frostmarki . Frost 1 til 8 stig og kaldara annað kvöld.vísir / vilhelm Aftakaveður mun ganga yfir landið þriðjudaginn 10. desember og miðvikudaginn 11. desember . Viðvaranir eru í gangi víða og hefur í fyrsta sinn verið gefin út rauð viðvörun , á Norðurlandi vestra og Ströndum , frá því að litakóðakerfið var tekið upp . Víða annars staðar hefur verið gefin út appelsínugul viðvörun . Ljóst er að óveðrið mun hafa mikil áhrif á samgöngur , skólahald , atvinnulíf og daglegt líf Íslendinga og mun Vísir flytja fréttir af óveðrinu í allan dag . Verður hægt að fylgjast með í vakt Vísis að neðan . Að neðan má sjá lægðina nálgast landið eins og hún birtist á vefsíðunni Windy . Þar fyrir neðan verða fluttar fréttir í Vaktinni .